**Illyés110 – „Csillagos ötös” Vetélkedő felhívása**

**Kedves Diákok!**

Ismét megrendezzük hagyományos nyomógombos műveltségi vetélkedőnket Illyés110 – Csillagos ötös mottóval. Iskolánk az idén ünnepli fennállásának 110. évfordulóját, ezért minden kategóriában találkozhattok iskolatörténeti, helytörténeti kérdésekkel.

***Három fős csapatok nevezését várjuk 2023. április 13-án csütörtökön délután 16 óráig.*** A nevezéseket a csapattagok nevével az osztályfőnökhöz juttassátok el, ő fogja osztályonként az iskolavezetésnek továbbítani a jelentkezők listáját.

A csapatok három kategóriában fognak megmérkőzni. Az 5-6., a 7-8. és a 9-12. évfolyam számára külön rendezzük meg a vetélkedőt. A verseny kérdései és válaszai témakörönként a gimnázium honlapján elérhetők. Természetesen a kérdések nem abban a sorrendben fordulnak majd elő, ahogy ott közöltük azokat.

*A verseny írásbeli fordulójára 2023. április 21-én pénteken 13,30 órai kezdettel kerül sor. A 45 perces feleletválasztós teszt alapján kerülnek a csapatok a szóbeli döntőbe, amelyet 2023. április 25-én kedden tartunk majd meg. A szóbeli fordulót 14 órakor az 5-6. évfolyam döntője kezdi, ezután következnek 14,30-as kezdettel a 7-8. évfolyamosok, majd 15 órakor kerül sor a 9-12. évfolyam döntőjére.*

A döntőbe jutott versenyzők különböző édességeket nyernek, s emellett a verseny fődíjaiként ötösökkel gazdagodnak. **A győztes csapat tagjai NÉGY DARAB ÖTÖST NYERNEK.** Ezeket bármelyik tantárgyból be lehet majd váltani! Egy tantárgyból legfeljebb kettő darab ötös váltható be. **A második helyezett csapat három, a harmadik és a negyedik helyezettek 2-2 db ötöst nyernek. A többi szóbeli döntőbe jutott csapat tagjai is gazdagodnak egy-egy ötössel.**

A verseny leírásáról is elhelyeztünk az iskola honlapján egy rövid ismertetést. A lényeg az, hogy nem csak tudni kell a válaszokat, hanem lehetőleg nagyon gyorsan kell majd válaszolni. Ez az a verseny, ahol a tudásnak és a gyorsaságnak egyformán nagy jelentősége van.

Mindenkit szeretettel várunk, jó tanulást kívánunk!